นักบินบริติชแอร์เวย์ผละงาน 48 ชั่วโมง เหตุโครงสร้างค่าจ้างไม่เป็นธรรม
 หลังมีข้อพิพาทกับผู้บริหารระดับสูงเรื่องอัตราค่าจ้างที่พวกเขาต้องการให้ปรับตามผลกำไรที่บริษัทได้มากขึ้นโดยเสนอกระจายให้กับสมาชิกสหภาพของพวกเขาไม่ว่าจะเป็นนักบินระดับทั่วไปหรือระดับสูง ทั้งนี้ BALPA ก็มองว่าฝ่ายผู้บริหารไม่มีความจริงจังในเรื่องการเจรจาหารือทำให้พวกเขาวางแผนประท้วงผละงานในครั้งอื่นๆ ต่อไปถ้าหากยังไม่มีสามารถหามติร่วมกันได้เมื่อวันที่ 9 ก.ย. ที่ผ่านมา เดอะการ์เดียนรายงานเรื่องที่นักบินสายการบินบริติชแอร์เวย์เริ่มต้นการนัดผละงานประท้วงเป็นเวลา 48 ชั่วโมง ทำให้สายการบินบริติชแอร์เวย์ต้องยกเลิกเที่ยวบินทุกเที่ยวในจันทร์ที่ผ่านมา และยังไม่มีท่าทีว่าจะมีมติข้อตกลงร่วมกันได้การผละงานประท้วงในครั้งนี้มาจากการเรียกร้องของสหภาพแรงงานที่ชื่อสมาคมนักบินสายการบินอังกฤษ (BALPA) การผละงานประท้วงในครั้งนี้ส่งผลให้อาคารผู้โดยสารสนามบินหมายเลข 5 ของสนามบินฮีธโรว ซึ่งเป็นจุดให้บริการหลักของบริติชแอร์เวย์อยูู่ในสภาพร้าง ตากเดิมที่สายการบินนี้จะรับส่งผู้โดยสารราว 145000 คนต่อวันการประท้วงดังกล่าวนี้มาจากเรื่องความไม่ลงรอยเรื่องค่าแรงที่มีมายาวนาน โดยที่ทางบริติวแอร์เวย์เสนอว่าจะขึ้นค่าจ้างให้กับนักบินร้อยละ 11.5 ในช่วงเวลา 3 ปีนี้ แต่ทาง BALPA ก็ปฏิเสธการขึ้นค่าแรงเป็นเปอร์เซนต์โดยรวมแบบนี้ ซึ่งจะทำให้นักบินระดับสูงเช่นในระดับกัปตันได้รับค่าจ้างก้าวกระโดดกว่านักบินทั่วไป แทนที่จะให้เป็นเช่นนี้ทางสหภาพ BALPA เสนอให้มีการแชร์ผลกำไรจากการประกอบการของบริติชแอร์เวย์กับสมาชิกสหภาพแทนหลังจากที่ทางบริษัทนำเสนอผลประกอบการที่แสดงให้เห็นว่าได้ผลกำไรมากเป็นประวัติการณ์อเล็ก ครูซ ผู้บริหารสูงสุดของบริติชแอร์เวย์เรียกร้องให้มีการเจรจาต่อเนื่องในเรื่องนี้ อย่างไม่มีเงื่อนไข แต่ทาง BALPA ก็เปิดเผยว่าบริษัทสายการบินไม่ยอมให้มีการเจรจาหารือแบบที่มีความหมายการนัดผละงานประท้วงในครั้งนี้มีการประกาศไว้ล่วงหน้าตั้งแต่วันที่ 23 ส.ค. ที่่ผ่านมา ทำให้ทางบริติชแอร์เวย์ได้ติดต่อกับลูกค้าของพวกเขาเพื่อเสนอให้มีการคืนเงินหรือเปลี่ยนวันเวลาเดินทางเป็นวันอื่น อย่างไรก็ตามทางบริติชแอร์เวย์ก็ถูกวิพากษ์วิจารณ์เนื่องจากประสบปัญหามีคนติดต่อคอลเซนเตอร์เข้ามาพร้อมกันจำนวนมากจนทำให้ลูกค้าบางส่วนติดต่อมีความยากลำบากในการติดต่อ นอกจากนี้ยังมีลูกค้าบางส่วนที่ได้รับคำแนะนำผิดๆ นอกจากการผละงานในครั้งนี้แล้วถ้าหากกลุ่มสหภาพนักบินกับทางบริษัทยังไม่สามารถหามติร่วมกันได้ก็จะมีการนัดหยุดงานครั้งถัดไปอีกภายในวันที่ 27 ก.ย. นี้ไบรอัน สตรัทตัน เลขาธิการของ BALPA กล่าวว่าทางบริติชแอร์เวย์ควรจะ ตื่น และหันมารับฟังเสียงของนักบิน สตรัทตันบอกอีกว่านักบินของบริติชแอร์เวย์เคยยอมลดเงินเดือนตัวเองมาก่อนในช่วงที่บริษัทประสบปัญหา แต่ในตอนนี้เมื่อพวกเขาทำกำไรได้ดีนักบินเหล่านี้ก็สมควรที่จะได้รับการขึ้นค่าแรงและสวัสดิการของพวกเขาอย่างเป็นธรรมและสมเหตุสมผลBALPA ประเมินว่าการประท้วงของพวกเขาจะส่งผลให้บริติชแอร์เวย์สูญเสียรายได้ 40 ล้านปอนด์ต่อวัน (ราว 1500 ล้านบาท) โดยที่จากอัตราเงินเดือนในช่วงปี 2561 ที่ผ่านมาแล้วผู้บริหารสูงสุดอย่างครูซได้เงินเดือนทั้งหมดรวม 1.3 ล้านปอนด์ในปีนั้น (ราว 49 ล้านบาท) ขณะที่บริษัทใหญ่ที่ควบรวมกิจการของบริติชแอร์เวย์คือ IAG ทำกำไรต่อปี 2900 ล้านยูโร (ราว 98200 ล้านบาท) ซึ่งร้อยละ 80 มาจากบริติชแอร์เวย์เองทางบริติชแอร์เวย์ควรจะให้ความสำคัญกับพนักงานของพวกเขาและกับผู้โดยสารมาก่อน และควรยอมรับว่านักบินของพวกเขาจะไม่ยอมถูกข่มเหงรังแกหรือถูกโกง สตรัทตันกล่าวกลุ่มผู้นำบริษัทเองที่จ่ายเงินเดือนให้ตัวเองสูงและมีสวัสดิการพิเศษเหลือล้นกลับจะไม่ยอมฟัง ปฏิเสธที่จะเจรจาต่อรอง และกำลังเอาผลกำไรนำหน้าความต้องการของผู้โดยสารและพนักงาน
สมาคมนักบินสายการบินอังกฤษ (BALPA) เริ่มต้นผละงานประท้วงสายการบินบริติชแอร์เวย์เมื่อ 9 ก.ย. ที่ผ่านมา
อังกฤษ,การนัดหยุดงานประท้วง,BALPA,สมาคมนักบินสายการบินอังกฤษ,บริติชแอร์เวย์,ค่าจ้าง